**Бауыржан Амангелдіұлы Ердембеков**



Ердембеков Бауыржан Амангелдіұлы – [филология](http://kk.wikipedia.org/wiki/%D0%A4%D0%B8%D0%BB%D0%BE%D0%BB%D0%BE%D0%B3%D0%B8%D1%8F) ғылымдарының докторы, [профессор](http://kk.wikipedia.org/wiki/%D0%9F%D1%80%D0%BE%D1%84%D0%B5%D1%81%D1%81%D0%BE%D1%80). 1974 жылы қазіргі [Шығыс Қазақстан облысы](http://kk.wikipedia.org/wiki/%D0%A8%D1%8B%D2%93%D1%8B%D1%81_%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%BE%D0%B1%D0%BB%D1%8B%D1%81%D1%8B%22%20%5Co%20%22%D0%A8%D1%8B%D2%93%D1%8B%D1%81%20%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD%20%D0%BE%D0%B1%D0%BB%D1%8B%D1%81%D1%8B), [Жарма ауданы](http://kk.wikipedia.org/wiki/%D0%96%D0%B0%D1%80%D0%BC%D0%B0_%D0%B0%D1%83%D0%B4%D0%B0%D0%BD%D1%8B), [Асқаралы](http://kk.wikipedia.org/wiki/%D0%90%D1%81%D2%9B%D0%B0%D1%80%D0%B0%D0%BB%D1%8B) ауылында дүниеге келген. 1991-1992 жылдары Шығыс Қазақстан облысы, Жарма ауданы, Асқаралы ауылында Лекеров атындағы орта мектептің қазақ тілі пәнінің мұғалімі; 1992-1996 жылдары Семей мемлекеттік университетінің студенті; 1996-1999 жылдары «Семей» мемлекеттік университетінде аспиранты; 1999-2000 жылдары Семей мемлекеттік университетінің қазақ тілі мен әдебиеті кафедрасының оқытушысы, аға оқытушысы; 2001-2004 жылдары М.Әуезов атындағы «Семей» университеті сырттай оқыту факультетінің деканы; 2004-2007 жылдары М.Әуезов атындағы Семей университеті филология факультетінің деканы; 2008-2009 жылдары М.Әуезов атындағы «Семей» университетінің оқу-әдістемелік істер жөніндегі проректор; 2009-2011 жылдары Семей мемлекеттік университеті психология-педагогика факультетінің деканы; 2011-2012 жылдары Л.Н.Гумилев атындағы Еуразия ұлттық университеті қазақ әдебиеті кафедрасының меңгерушісі; 2012 жылдан бастап С.Аманжолов атындағы ШҚМУ стратегиялық даму және ғылыми жұмыс жөніндегі проректоры.

Қазақ әдебиетінің тарихы, [абайтану](http://kk.wikipedia.org/wiki/%D0%90%D0%B1%D0%B0%D0%B9%D1%82%D0%B0%D0%BD%D1%83%22%20%5Co%20%22%D0%90%D0%B1%D0%B0%D0%B9%D1%82%D0%B0%D0%BD%D1%83), шәкәрімтану, [әуезовтану](http://kk.wikipedia.org/wiki/%D3%98%D1%83%D0%B5%D0%B7%D0%BE%D0%B2%D1%82%D0%B0%D0%BD%D1%83%22%20%5Co%20%22%D3%98%D1%83%D0%B5%D0%B7%D0%BE%D0%B2%D1%82%D0%B0%D0%BD%D1%83), әдеби [өлкетану](http://kk.wikipedia.org/wiki/%D3%A8%D0%BB%D0%BA%D0%B5%D1%82%D0%B0%D0%BD%D1%83%22%20%5Co%20%22%D3%A8%D0%BB%D0%BA%D0%B5%D1%82%D0%B0%D0%BD%D1%83) мәселеріне арналған 170-тен аса ғылыми және ғылыми-танымдық мақалалар мен баяндамалардың, соның ішінде 2-монография, 1-оқулық, 6-оқу құралы, 2-оқу-әдістемелік құралдың авторы.

**Негізгі ғылыми енбектері:**

* «Әріп ақын» (монография, 2001),
* «Семей өңірінің ақын-жазушылары» (арнаулы курс материалдары, 2003),
* «Қазақ әдебиетінің тарихы. ХІХ ғасырдың соңы – ХХ ғасырдың басындағы кезең» (оқу-әдістемелік нұсқау, 2004),
* «ХХ ғасыр басындағы қазақ әдебиеті» (оқу құралы, 2006),
* «Тәңірбергенұлы Ә. Шығармалары» (өлеңдер, айтыстар, қисса-дастандарды құрастырушы, 2006),
* «Ә.Тәңірбергенұлының әдеби мұрасы (оқу құралы, 2007),
* «Абайдың әдеби ортасы» (монография, 2008),
* «ХІХ ғасырдың соңы – ХХ ғасырдың басындағы қазақ әдебиеті» (оқу құралы, 2008),
* «Абайтану» (Абайдың әдеби айналасы. 1-кітап. Оқу құралы, 2010),
* «Абайтану» (Абайдың ақындық мектебі. 2-кітап. Оқу құралы, 2010),
* «Ғасырлар тоғысындағы қазақ әдебиеті» (2010),
* «Абайтану» (оқу құралы, 2012),
* «Бұл өлең шыққан екен бірталайдан...» (2013),
* «Алтай-Тарбағатай өңірінің сөз зергерлері»,
* «Алаштың ақиығы ‒ Әріп қыран» (2014).

Сонымен қатар, мемлекеттік тапсырыспен шығатын жоғары оқу орындарына арналған «Қазақ әдебиеті» (2012) оқулығы авторларының бірі.

**Алған мемлекеттік сыйлықтары:**

* «Қазақстан Республикасының ғылымын дамытуға сіңірген еңбегі үшін» төс белгісінің иегері (2009),
* «ЖОО-ның үздік оқытушысы» мемлекеттік грантының иегері (2009),
* «Қазақстан Республикасының тәуелсіздігіне 20 жыл» мерекелік медалінің иегері (2011),
* «Моңғолия білім беру ісінің үздік қызметкері» медалінің иегері (2013).